Afrikan, Karibian ja Tyynenmeren maiden ja Euroopan yhteisön (EY) välillä tehdyn yleissopimuksen nojalla järjestettäva yhteinen edustajakokous (AKT-EU) - Hyväksytyt päätöslauselmat Ruandaa käsittelevä kansainvälinen sotarikostuomioistuin (AKT-EU/2099/97/lopull.)



Virallinen lehti nro C 308 , 09/10/1997 s. 0030 - 0031



Afrikan, Karibian ja Tyynenmeren maiden ja Euroopan yhteisön (EY) välillä tehdyn yleissopimuksen nojalla järjestettäva yhteinen edustajakokous (AKT-EU) - Hyväksytyt päätöslauselmat Ruandaa käsittelevä kansainvälinen sotarikostuomioistuin (AKT-EU/2099/97/lopull.) AKT-EU-edustajakokous, joka kokoontui Brysselissä 17. 20. maaliskuuta 1997, A. palauttaa mieliin, että Ruandaa käsittelevä kansainvälinen sotarikostuomioistuin on kohdannut perustamisestaan lähtien suuria rahallisia, hallinnollisia ja logistisia toimintavaikeuksia, jotka ovat viivyttäneet sen toiminnan aloittamista, B. panee merkille, että ensimmäinen oikeudenkäynti aloitettiin vasta 9. tammikuuta 1997, vaikka tuomioistuin perustettiin YK:n turvallisuusneuvoston päätöslauselmalla jo 8. marraskuuta 1994, C. valittaa tuomioistuimen käytössä olevien varojen täydellistä riittämättömyyttä sen tehtävän loppuunsaattamiseen ja joidenkin sen toimintaa koskevien säännösten epäjohdonmukaisuutta, D. muistuttaa erityisesti, että Ruandaa käsittelevän kansainvälisen sotarikostuomioistuimen syyttäjä ja apulaissyyttäjä toimivat Haagissa ja Kigalissa, kun taas tuomioistuimen muut elimet ovat Arushassa, E. katsoo, että tämä hajauttamisperiaate on yksi niistä tekijöistä, jotka häiritsevät vakavimmin tämän Ruandan sotarikoksia käsittelevän ad hoc-tuomioistuimen toiminnan tehokkuutta, kun taas Haagin tuomioistuimessa työskentelyolosuhteet ovat suotuisammat, F. on tietoinen YK:n pääsihteerin maaliskuun alussa tekemästä päätöksestä hyväksyä vakavista hallintorikkeistä epäiltyjen notaarin ja apulaissyyttäjän ero, G. muistuttaa kuitenkin, että tuomareita ei ole millään tavalla asetettu syytteeseen ja että hyvin monia oikeudenkäyntejä on jo aloitettu, H. ottaa huomioon, etteivät nämä toimintahäiriöt saa asettaa kyseenalaisiksi kansainvälisen oikeuden periaatetta, jonka tehtävänä on tuomita Ruandassa vuonna 1994 tapahtuneen kaltaisista kansanmurhista vastuussa olevat henkilöt, I. muistuttaa, että valtioiden välinen yhteistyö kaikilla tasoilla (rahoitus, todisteiden kerääminen, kansamurhasta epäiltyjen pidättäminen jne.) on avaintekijä tämän ad hoc-tuomioistuimen toiminnan onnistumiselle, J. ottaa huomioon ennen kansainvälisen sotarikostuomioistuimen perustamisen valmistelutoimien etenemisen ja Yhdistyneiden kansakuntien yleiskokouksen päätöksen kutsua vuonna 1998 kokoon tämän tuomioistuimen perustamista käsittelevä diplomaattitason konferenssi; 1. Pyytää Yhdistyneitä kansakuntia panemaan täytäntöön mahdollisimman nopeasti ja kattavasti kaikki olemassa olevat keinot varojen myöntämiseksi tälle kansainväliselle sotarikoksia käsittelevälle ad hoc -tuomioistuimelle, jotta se voisi saattaa päätökseen sille annetun tehtävän; 2. Pyytää kaikkia Euroopan unionin jäsenvaltioita ja AKT-valtioita työskentelemään tiiviisti yhteistyössä Ruandan sotarikoksia käsittelevän ad hoc-tuomioistuimen kanssa, erityisesti antamalla varoja sen toimintaan ja hyväksymällä omissa maissaan tarvittavan lainsäädännön; 3. Toistaa kannattavansa niitä periaatteita, joille tämä ad hoc-tuomioistuin perustuu, ja joita ei pidä kyseenalaistaa; 4. Katsoo, että ad hoc-tuomioistuimen toiminnassa ilmenneet häiriöt ovat osoitus siitä, että on ehdottoman välttämätöntä perustaa mahdollisimman nopeasti pysyvä kansainvälinen sotarikostuomioistuin; 5. Kehottaa tämän vuoksi Lomén yleissopimuksen allekirjoittajavaltioita tukemaan edelleen YK:ssa yhteistä kantaa, jossa vaaditaan pysyvän kansainvälisen sotarikostuomioistuimen perustamista viimeistään vuonna 1998; 6. Kehottaa yhteispuheenjohtajiaan välittämään tämän päätöslauselman AKT-EU-neuvostolle, komissiolle ja YK:n pääsihteerille.